Bau (otok)
<s>Bau ( ) je maleni otok u sklopu arhipelaga Viti Levu na Fidžiju.</s><s>Bau ima ukupnu površinu od oko osam hektara, a udaljen je nekoliko stotina metara od glavnog otoka u skupini.</s><s>Na njemu živi oko 200 ljudi.</s>

<s>Bau ima izniman historijski značaj za Fidži.</s><s>Naime, moćni plemenski čelnici Tanoa Visawaqa i Seru Epenisa Cakobau bili su, svaki u svoje vrijeme, ratu otoka Bau te je upravo s tog otoka krenula ideja o ujedinjenju Fidžija u jedinstveno kraljevstvo, što je Cakobau, nakon što je izgradio moćnu vojsku, konačno uspio 1871. godine.</s><s>Iako je Kraljevstvo Fidži bilo kratkotrajno (Britanci su kolonizirali arhipelag već 1874. godine), ta ujedinjena monarhija poslužila je kao jezgra suvremene, unitarne Republike Fidži.</s><s>Na otoku se nalazi i najstarija kršćanska crkva na Fidžiju i spomenik žrtvama kanibalističkih obreda, a značajan je i po tome što je standardni fidžijski jezik temeljen upravo na bauanskom dijalektu.</s>

<s>Upravo zbog svog historijskog značaja, Bau se smatra svetim u očima mnogih Fidžijaca.</s><s>Strancima je pristup otoku zabranjen bez posebne dozvole od strane državnih vlasti.</s>

<s>Vanjske veze 
 Bau at Britannica.com
 Details and Photographs by FijiBure
 Details and statistics</s>

<s>Otoci na Fidžiju</s>

